APSTIPRINU

Centrālās finanšu un līgumu aģentūras

Projektu atlases departamenta direktore

 *(elektroniskais paraksts)*  A.Abu-Junese

**Eiropas Savienības kohēzijas politikas programmas 2021.–2027.gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.4. pasākuma “ Atbalsts izglītības kvalitātes attīstībai" īstenošanas noteikumi” projektu iesniegumu atlases nolikums**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2024. gada 26.novembra noteikumi [Nr. 745](https://likumi.lv/ta/id/356675) "Eiropas Savienības Kohēzijas politikas programmas 2021. – 2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.4. pasākuma " Atbalsts izglītības kvalitātes attīstībai" īstenošanas noteikumi"[[1]](#footnote-2) īstenošanas noteikumi (turpmāk – SAM MK noteikumi) |
| Finanšu nosacījumi | "Eiropas Savienības Kohēzijas politikas programmas 2021. – 2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.4. pasākuma "Atbalsts izglītības kvalitātes attīstībai" īstenošanas noteikumi " (turpmāk - SAM pasākuma) pieejamais kopējais attiecināmais finansējums ir 16 488 711 *euro,* tai skaitā Eiropas Sociālā fonda Plus (turpmāk – ESF+) finansējums14 015 404 *euro,* un valsts budžeta finansējums – 2 473 307 *euro.*Maksimālais attiecināmais ESF+ finansējuma apmērs nepārsniedz 85 procentus no projekta kopējā attiecināmā finansējuma.  Izmaksas finansējuma saņēmējam ir attiecināmas, ja tās ir radušās no 2024.gada 1.janvāra. Izmaksas Valsts izglītības attīstības aģentūrai ir attiecināmas, ja tās ir radušās no SAM MK noteikumu spēkā stāšanās brīža, t.i., 2024.gada 29.novembra, saistībā ar SAM MK noteikumu 20.1. apakšpunktā minētās darbības īstenošanu.Izmaksas sadarbības partneriem, ir attiecināmas pēc sadarbības līgumu noslēgšanas, bet ne agrāk kā no dienas, kad noslēgta vienošanās par projekta īstenošanu.SAM pasākuma veids ir grants. |
| Projektu iesniegumu atlases īstenošanas veids | Ierobežota projektu iesniegumu atlase  |
| Projekta iesnieguma iesniegšanas termiņš | No 2025.gada 2.janvāra | Līdz 2025.gada 30.jūnijam |
| Termiņš projekta iesnieguma iesniegšanai priekšizskatīšanā | No 2025.gada 2.janvāra | Līdz 2025.gada 23.aprīlim |

1. Prasības projekta iesniedzējam un sadarbības partnerim
2. [Projekta iesniedzējs, atbilstoši SAM MK noteikumu 10.punktam, ir Izglītības un zinātnes ministrija.](http://likumi.lv/doc.php?id=259739)
3. Pamatojoties uz SAM MK noteikumu 12.punktu, projekta sadarbības partneris var būt Centrālā Statistikas Pārvalde SAM MK noteikumu 20.3. apakšpunktā minētās darbības īstenošanā. Saskaņā ar SAM MK noteikumu 13.punktu projekta sadarbības partneri var būt Izglītības kvalitātes valsts dienests un Valsts izglītības attīstības aģentūra 20.1., 20.2., 20.4., 20.5., 20.6. un 20.8. apakšpunktā minēto atbalstāmo darbību īstenošanai. Kā arī papildus projekta iesniedzējs kā sadarbības partneri var piesaistīt augstākās izglītības iestādes un zinātniskās institūcijas vai pakalpojuma sniedzējus atbilstoši SAM MK noteikumu 14.punktam  20.4. apakšpunktā minētās darbības īstenošanai un sadarbības partnerus vai pakalpojuma sniedzējus atbilstoši 15.punktam  20.5. apakšpunktā minēto darbību īstenošanai. Valsts izglītības attīstības aģentūra var piesaistīt ārpakalpojuma sniedzēju atbilstoši SAM MK noteikumu 16.punktam 20.1. apakšpunktā minētās darbības īstenošanai.
4. Projekta iesniedzējs projekta iesniegumā pamato sadarbības partneru izvēli, iesaistes mehānismu saskaņā ar SAM MK noteikumu 17.punktu, projekta iesniegumam pievienojot sadarbības partnera apliecinājumu par gatavību piedalīties projekta darbību īstenošanā un sniegt savu ieguldījumu projekta mērķa sasniegšanā, sadarbības līgumu ar projekta iesniedzēju slēdzot pēc projekta iesnieguma apstiprināšanas.
5. Atbalstāmās darbības un izmaksas
6. SAM pasākuma ietvaros ir atbalstāmas darbības, kas noteiktas SAM MK noteikumu 20. punktā.
7. Projekta iesniegumā plāno izmaksas atbilstoši SAM MK noteikumu 21., 22., 23., 24., 25., 26., 27., 28., 29. un 33. punktiem.
8. Projektu īsteno ne ilgāk kā līdz 2029. gada 31.decembrim.
9. Izmaksu plānošanā jāņem vērā:

7.1. Finanšu ministrijas 2025. gada 9. jūnija vadlīnijas  Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”, kas pieejamas [šeit](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda);

7.2. Finanšu ministrijas 2024. gada 17. maija vadlīnijas Nr.4.1. “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027. gadam īstenošanai”, kas pieejamas šeit[[2]](#footnote-3);

7.3. Finanšu ministrijas 2024. gada 2. aprīļa vadlīnijas Nr.4.2. “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai”, kas pieejamas [šeit](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-iekszemes-komandejumu-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai);

7.4. Ministru kabineta 2010. gada 12. oktobra noteikumus [Nr. 969](https://likumi.lv/ta/id/220013-kartiba-kada-atlidzinami-ar-komandejumiem-saistitie-izdevumi) “Kārtība, kādā atlīdzināmi ar komandējumiem saistītie izdevumi”,

7.5. SAM MK noteikumu 22.1.1. un 22.1.2.apakšpunktos noteiktās personāla izmaksassaskaņā ar [Valsts un pašvaldību institūciju amatpersonu un darbinieku atlīdzības likumu](https://likumi.lv/ta/id/202273), izņemot virsstundas.

1. Projektu iesniegumu noformēšanas un iesniegšanas kārtība
2. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
	1. iestāde, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja iestādei, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
3. Projektu portālā aizpilda projekta iesnieguma datu laukus un pievieno šādus dokumentus:
	1. sadarbības partneru apliecinājumu par gatavību piedalīties projekta īstenošanā un sniegt savu ieguldījumu projekta mērķa sasniegšanā atbilstoši SAM MK noteikumu 17.punktam;
	2. sadarbības partnera (attiecināms uz sadarbības partneriem, kas ir publiskās personas) apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (atlases nolikuma 3.pielikums);
	3. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošie dokumenti:
		1. projekta budžetā iekļauto izmaksu aprēķina atšifrējumu, kas pamato projekta budžetā iekļauto izmaksu apmēru;
		2. paredzēto materiāltehnisko līdzekļu un aprīkojuma izmaksu aprēķinus pamatojošie dokumenti (ja attiecināms);
		3. uzņēmuma/pakalpojumu līgumu izmaksu aprēķina atšifrējums, kas pamato plānoto izmaksu apmēru uz vienu rādītāja vienību (informācija par veiktajām tirgus aptaujām, statistikas datiem, pieredzi līdzīgos projektos u. tml.) (ja attiecināms);
	4. projekta iesnieguma sadaļu vai pielikumu tulkojums (ja attiecināms);
	5. papildus informācija, kas nepieciešama projekta iesnieguma vērtēšanai, ja to nav iespējams integrēt projekta iesniegumā.
4. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
5. Lai kvalitatīvi aizpildītu projekta iesniegumu, izmanto projekta iesnieguma aizpildīšanas metodiku (atlases nolikuma 1. pielikums)*.*
6. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
7. Projekta iesniegumā summas norāda *euro* ar precizitāti līdz diviem cipariem aiz komata.
8. **Projekta iesniegumu iesniedz līdz projektu iesniegumu iesniegšanas termiņa beigu datumam**.
9. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
10. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta Projektu portāla automātiski sagatavota elektroniskā pasta vēstule par projekta iesnieguma iesniegšanu.
11. Konsultatīvais atbalsts ierobežotā projektu iesniegumu atlasē
12. Projekta iesniedzējs, sagatavojot projekta iesniegumu, var saņemt sadarbības iestādes konsultatīvo atbalstu projekta iesnieguma sagatavošanai, vienu reizi iesniedzot projekta iesniegumu priekšizskatīšanai Projektu portālā līdz 2025.gada 23.aprīlim.
13. Ja projekta iesniegums iesniegts priekšizskatīšanai, sadarbības iestāde 10 darbdienu laikā izskata priekšizskatīšanai saņemto projekta iesniegumu un Projektu portāla e-vidē sniedz viedokli par projekta iesniegumā norādītās informācijas atbilstību SAM MK noteikumu un šī nolikuma prasībām. Ja atlases nolikuma 4. punktā minētā vērtēšanas komisija ir izveidota līdz projekta iesnieguma iesniegšanai priekšizskatīšanā, atbildīgās iestādes un nozares ministrijas pārstāvji, kuri norīkoti darbam vērtēšanas komisijā, var iesaistīties priekšizskatīšanai iesniegtā projekta iesnieguma izskatīšanā. Priekšizskatīšanā sniegtajam vērtēšanas komisijas viedoklim un komentāriem ir rekomendējošs raksturs.
14. Pēc priekšizskatīšanas projekta iesniedzējam ir tiesības precizēt projekta iesniegumu, ievērojot projektu iesniegumu iesniegšanas termiņa beigu datumu.
15. Ja pēc projekta iesnieguma iesniegšanas sadarbības iestāde projekta iesniegumā konstatē tehniskas neprecizitātes vai tādas nepilnības, ko var novērst līdz šī nolikuma 31. punktā noteiktā lēmuma pieņemšanai, sadarbības iestāde Projektu portālā ziņojuma veidā informē projekta iesniedzēju par konstatētajām neprecizitātēm un to novēršanai veicamajām darbībām, nosakot izpildes termiņu.
16. Pēc šī nolikuma 20. punktā norādītās informācijas saņemšanas projekta iesniedzējam ir tiesības sadarbības iestādes noteiktajā termiņā precizēt projekta iesniegumu, nemainot to pēc būtības. Pēc precizējumu veikšanas projekta iesniedzējs atkārtoti iesniedz projekta iesniegumu Projektu portālā.
17. Pēc šī nolikuma 20. punktā minētajā ziņojumā norādītā izpildes termiņa vērtēšanas komisija izvērtē projekta iesniegumu un sniedz atzinumu šī nolikuma V. nodaļā noteiktajā kārtībā. Gadījumā, ja projekta iesniegums nav atkārtoti iesniegts šī nolikuma 21. punktā noteiktajā kārtībā, komisija vērtē projekta iesniegumu sākotnēji iesniegtās informācijas apjomā.
18. Pēc šī nolikuma 17. punktā noteiktā termiņa un 20. punktā minētajā ziņojumā norādītā termiņa šajā nodaļā noteiktais konsultatīvais atbalsts netiek nodrošināts.
19. Projektu iesniegumu vērtēšanas kārtība
20. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[3]](#footnote-4) 61. pantā noteikto.
21. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
22. Vērtēšanas komisija pēc projektu iesniegumu iesniegšanas termiņa beigu datuma vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (atlases nolikuma 2. pielikums) un Projektu portālā aizpildot projekta iesnieguma vērtēšanas veidlapu.
23. Pirms šī nolikuma 26. punktā noteiktās vērtēšanas uzsākšanas komisija pārbauda sadarbības partnera (attiecināms uz privāto tiesību juridiskām personām) atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[4]](#footnote-5) noteikto kārtību, un veic sadarbības partnera, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja sadarbības partneris atbilst kādam no minētajos normatīvajos aktos noteiktajiem nosacījumiem, projekta iesniegums nav uzskatāms par noraidītu, bet šī nolikuma 29. punktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
24. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos un pēc tam – precizējamos kritērijus šādā secībā:
	1. vienotie kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā),
	2. vienotie izvēles kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā),
	3. specifiskie atbilstības kritēriji (vērtē visi balsstiesīgie vērtēšanas komisijas locekļi),
25. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
26. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
27. Lēmuma pieņemšanas un paziņošanas kārtība
28. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
29. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas termiņa beigu datuma.
30. Pirms nolikuma 31.1.apakšpunktā noteiktā lēmuma pieņemšanas vai  37.1.apakšpunktā noteiktā atzinuma izdošanas sadarbības iestāde atkārtoti pārbauda sadarbības partnera (attiecināms uz privāto tiesību juridiskām personām), atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[5]](#footnote-6) noteikto kārtību, un veic sadarbības partnera, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 37.1.apakšpunktā noteiktā atzinuma izdošanas sadarbības partneris atbilst kādam no minētajos normatīvajos aktos noteiktajiem nosacījumiem, projekta iesniegums uzskatāms par noraidītu neatkarīgi no vērtēšanas komisijas 29.punktā noteiktā atzinuma.
31. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz sadarbības partneri, nav attiecināms neviens no Likuma 22. pantā minētajiem izslēgšanas noteikumiem;
	2. sadarbības partnerim, un ar to saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem.
32. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
33. Lēmumu par projekta iesnieguma noraidīšanu sadarbības iestāde pieņem, ja projekta iesniedzējs nav uzaicināts iesniegt projekta iesniegumu.
34. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projektu iesniegumu vērtēšanas kritērijiem.
35. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procedūru.
36. Informāciju par apstiprināto projekta iesniegumu sadarbības iestāde publicē tīmekļa vietnē [www.esfondi.lv](http://www.esfondi.lv).
37. Papildu informācija
38. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē <https://www.cfla.gov.lv/lv/4-2-2-4> norādītās kontaktpersonas elektroniskā pasta adresi vai pasts@cfla.gov.lv vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
39. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
40. Atbildes uz iesūtītajiem jautājumiem tiks nosūtītas elektroniski jautājuma uzdevējam.
41. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz vis@cfla.gov.lv vai zvanot uz +371 20003306.
42. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē [www.cfla.gov.lv/lv/2021-2027-programmas](http://www.cfla.gov.lv/lv/2021-2027-programmas) / [www.esfondi.lv](http://www.esfondi.lv).
43. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.
44. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika uz 45 lapām.

2. pielikums. Projektu iesniegumu vērtēšanas kritēriji un to piemērošanas metodika uz 19 lapām.

3. pielikums. Sadarbības partneru (attiecināms uz sadarbības partneriem, kas ir publiskās personas) Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā uz 2 lapām.

4. pielikums. Vienošanās par projekta īstenošanu[[6]](#footnote-7) projekts uz 21 lapas.

*I.Kasinska*

25736797

*ilona.kasinska@cfla.gov.lv*

1. Ministru kabineta 2025.gada 10.jūnija noteikumi [Nr. 338](https://www.vestnesis.lv/op/2025/113.15) Grozījumi Ministru kabineta 2024. gada 26. novembra noteikumos Nr. 745 "Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.4. pasākuma "Izglītības kvalitātes monitoringa sistēmas attīstība un nodrošināšana" īstenošanas noteikumi" [↑](#footnote-ref-2)
2. Finanšu ministrijas 2025.gada 3.jūnija aktualizētajās vadlīnijās Nr.4.1. “[Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai](https://eur04.safelinks.protection.outlook.com/?url=https%3A%2F%2Fwww.esfondi.lv%2Fnormativie-akti-un-dokumenti%2F2021-2027-planosanas-periods%2Fvienas-vienibas-izmaksu-standarta-likmes-aprekina-un-piemerosanas-metodika-1-km-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai&data=05%7C02%7CViktorija.Bobovica%40cfla.gov.lv%7Cf93d6650e6fd4dc6123108dda40bfd07%7Cc2d02fb61e644741866ff8f5689ca39a%7C0%7C0%7C638847093574929131%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=lQmGUzJ7vVCcv4dcehvaU%2BhOuo4rHr4o0W8iCJ5RQ0c%3D&reserved=0)”” jaunās likmes ir piemērojamas pēc metodikas 9. versijas apstiprināšanas ar 2025.gada jūliju.  [↑](#footnote-ref-3)
3. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam. Pieejams šeit: [*https://eur-lex.europa.eu/legal-content/lv/TXT/?uri=CELEX%3A32024R2509*](https://eur-lex.europa.eu/legal-content/lv/TXT/?uri=CELEX%3A32024R2509) [↑](#footnote-ref-4)
4. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-5)
5. Ministru kabineta 2023.gada 13.jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-6)
6. *Vienošanās par projekta īstenošanu tiek parakstīta Projektu portālā un netiek noformēta atsevišķa elektroniska dokumenta formā. Nolikuma pielikumā pievienota Vienošanās par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi.* [↑](#footnote-ref-7)